Rikors ippreżentat fil-21 ta’ Diċembru 2022 – Drinks Prod vs EUIPO - Coolike-Regnery (VIVIASEPT)
(Kawża T-796/22)
Lingwa tar-rikors: l-Ingliż
Partijiet
Rikorrent: Drinks Prod Srl (Păntășești, ir-Rumanija) (rappreżentant: I. Speciac u V. Stănese, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: Coolike-Regnery GmbH (Bensheim, il-Ġermanja)
Informazzjoni dwar il-proċedimenti quddiem l-EUIPO
Applikant għat-trade mark kontenzjuża: Ir-rikorrent quddiem il-Bord tal-Appell
Trade mark kontenzjuża kkonċernata: Applikazzjoni għal trade mark figurattiva tal-Unjoni Ewropea li tinkludi l-elementi verbali “VIVIASEPT” – Applikazzjoni għal reġistrazzjoni Nru 18 329 344
Proċedimenti quddiem l-EUIPO: Proċedimenti ta’ oppożizzjoni
Deċiżjoni kkontestata: Id-deċiżjoni tal-Ħames Bord tal-Appell tal-EUIPO tad-29 ta’ Settembru 2022 fil-Każ R 488/2022-5
Talbiet
Ir-rikorrent jitlob li l-Qorti Ġenerali jogħġobha:
tannulla d-deċiżjoni kkontestata;
tobbliga lill-EUIPO jissokta l-proċedimenti ta’ reġistrazzjoni ta’ EUTM Nru 18 329 344 (“VIVIASEPT”) għall-oġġetti u s-servizzi kollha mitlubin minn fost il-Klassijiet 3 u 5.
Motiv invokat
Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.
____________